IL-ĦOLMA L-KBIRA Kien hemm wieħed raġel D. B. li d-dinja kien jaf kif inhi. Ried jibni ħa jtir u jtajjar dik l-S mill-IT. VIŻJONI BIllejl ġietu din il-viżjoni li jwettaq mal-ħbieb dil-missjoni: biex jiekol kulħadd minn dan l-istess platt sax-xifer tal-indiġestjoni. Bil-pjan kien imħeġġeġ u kburi belt ġdida mibnija għas-sinjuri: ftit siġar għan-nies, parkeġġ għall-karozzi u l-fjuri. FLOK DROGI U ĠDUR Fejn jitfa' dat-torri rigal? Fejn hemm biss it-telqa u l-fdal! Flok drogi u ġdur, għad jinbet il-fjur, flok xemx jiġi d-dell ta' binhar. Għad-drama fis-sala l-Ħamrun Fejn tellgħu dir-reċta reċtun, ġabuhom bil-vann, ħarġulhom il-fann, u mlew kullimkien bir-riħ sħun. Il-palk kollu miksi bl-atturi, uħud jirreċtaw ta' dutturi. U taħtu, petiti, ipaċpċu l-periti, jagħmluha tas-suġġerituri. L-AĦĦAR XENA Kif għalqet bil-kbir l-aħħar xena, fost ferħ u ċapċip kollu hena, fid-dawl illi idda bħal leqqet il-fidda u l-ħadma li ttemm l-aħħar ċena. Suppost wara r-reċta x-xalata Sqallija bil-linja privata 'żda baqgħu bir-riħa spiċċaw il-Mellieħa, bil-ħolm saru kollha patata